Hennstedt

Hennstedt er en by og kommune i Ditmarsken i delstaten Schleswig-Holstein i Tyskland. Hennstedt er administrasjonssentrum i Eiderens amt. 

Hennstedt ligger i lavlandet mellom elvene Eider og Treene, om lag 4 km sør for Eider. Hennstedt ble sannsynligvis grunnlagt på 400-tallet, da sakserne befolket Holstein. Eiders løp gikk ved Hennstedt, så stedet hadde sin egen elvehavn.

Hennstedt er et tradisjonsrikt kirkested. Sankt Secundus-kirken i Hennstedt ble reist på 1100- og 1200-tallet i senromansk stil. Den er for det meste bygget i gråsteinsmur. Kirkeskipet ble senere utvidet mot vest. I 1847 ble vestveggen restaurert i nygotisk stil, og det ble reist et kirketårn i tre. Interiøret skriver seg for det meste fra barokken.

Hennstedt ligger 12 km i kjøreavstand fra Heide.

Mellom 1905 og 1937 ble Hennstedt betjent av passasjer- og godstog på Kreisbahn Norderdithmarschen, en smalsporet jernbane som forbandt det nordlige Ditmarsken med Heide.

 Referanser 

 Eksterne lenker 


Kategori:Kommuner i Ditmarsken